Pohojalaasta jazzia isoolle orkesterille -konsertti I Sunnuntaina 7.11.2021 klo 13.00 – 15.00 Konserttipaikkana toimii Kauhajoen yhteiskoulun auditorio, Prännärintie 4, Kauhajoki Botnia Big Bandin Pohojalaasta jazzia isoolle orkesterille -konserttikiertue alkaa Kauhajoelta. Konserttikiertue järjestetään Suomen Kulttuurirahaston Etelä-Pohjanmaan rahaston apurahan turvin. KT, FL Markku Viitasaaren johtama konsertti koostuu orkesterin omilta säveltäjiltä tilatuista uusista big band -teoksista sekä laulusolisti Maria Viitasaaren tulkitsemista jazz-standardeista. Orkesterin kitaristi ja toinen solisti Markku Keski-Mäenpää esittäytyy nyt myös säveltäjänä. Kuullaan myös Jukka Lummen, Jukka Viitasaaren ja Markku Viitasaaren uutuuksia. Tervetuloa! Liput 20 €. Lippujen ennakkomyynti alkaa 15.10. Kulttuuripalvelut (kirjastotalo), Prännärintie 2C, Kauhajoki Järjestäjät: Botnia Big Bandin ja Kauhajoen kaupungin kulttuuripalvelut
Botnia Big Bandin Pohojalaasta jazzia isoolle orkesterille -konserttikiertue alkaa Kauhajoelta.
Luonnontuotteista liiketoimintaa kuva kalenteriin.jpg
[{"name":"Luonnontuotteista liiketoimintaa 1.pdf","url":"https://dsre702v2imo2.cloudfront.net/event-images/ql9az9kuxp2k0v_Luonnontuotteista liiketoimintaa 1.pdf"}]
{"fi":"Ennakkoilmoittautuminen https://www.lyyti.fi/reg/Luonnontuotteista_liiketoimintaa_4420","sv":"","en":""}
Luonnontuotteista liiketoimintaa seminaari
”Miten luonnontuotteita hyödynnetään elintarvikkeiden ja alkoholien valmistuksessa sekä ravintoloissa?” Seminaarissa tähän aiheeseen meitä taustoittaa useampi luonnontuotealan asiantuntija ja lisäksi saamme kuulla vinkkejä luonnontuotteiden käytöstä, sekä mielenkiintoisia yritystarinoita alan yrittäjiltä. Valtakunnallinen tuulahdus seminaariin saadaan maa- ja metsätalousvaliokunnalta ja Suomen ulkopuolista tietoa luonnontuotteiden käytöstä saadaan Virosta. Lisäksi saamme nykyhetken kuulumiset Ähtärin kaupungin luontomatkailun kehittymisestä. Kaksipäiväisen tapahtuman mustikkana kakun päällä on keittiömestari & eräopas Markus Maulavirran luento ja ruoanvalmistushetki lähiluonnon raaka-aineista.
Luonnontuotteista liiketoimintaa seminaari on kohdennettu erityisesti ruoka- ja majoituspalveluyrittäjille, sekä kaikille luonnontuotteista kiinnostuneille.
Ylistaron ”komiassa” kirkossa kuullaan ja nähdään perjantai-iltana musiikista ja valosta koostuva noin tunnin mittainen konserttikokonaisuus. Konsertissa esiintyvät sopraano Teresa Stürzenberger, saksofonisti Detlev Stürzenberger ja pianisti Mari Taivalmaa. Valovisualisoinnista vastaa valotaiteilija Hessu Laaksonen. Teresa opiskelee tällä hetkellä laulupedagogiksi Jyväskylän ammattikorkeakoulussa, Detlev ja Mari molemmat toimivat mm. E-P:n musiikkiopiston opettajina ja ovat tehneet duo-yhteistyötä jo monien vuosien ajan. Myös Hessu Laaksonen on pitkän linjan valo- ja äänisuunnittelijana varmasti tuttu monille maakunnan kulttuurin kuluttajille. Konsertin musiikki on koottu LOHTU-teeman ympärille, valoksi pimenevään vuodenaikaan ja mahdollisuudeksi hengähtää keskellä jatkuvaa ja vaativaa muutoksen aikaa, jossa joudumme elämään. Musiikin lisäksi työryhmä haluaa nostaa esiin maakunnan upeaa kirkkoarkkitehtuuria vähän uudenlaisessa valossa. Ohjelma alkaa barokin ajan lohduttavista melodioista kulkien argentiinalaiseen tangomelankoliaan ja siirtyy sitten jazzahtavista voimaballadeista suomalaisen sieluntilan kuvauksiin Merikannon ja Sibeliuksen sävelin. Valo-elementti seurailee mukana koko ajan ja mahdollisesti nähdään myös valosooloja! Konsertti toteutetaan yhteistyössä Ylistaron kappeliseurakunnan kanssa ja lisäksi työryhmä on saanut järjestämiseen tukea E-P:n liitolta. Yleisö on tervetullut konserttiin, jonne on vapaa pääsy! Ohjelmia ovelta á 12 € (vain käteismaksu)
Konsertin ohjelma on koottu lohtu-teeman ympärille, valoksi pimenevään syksyiltaan
12:00 Laura Gustafssonin taiteilijatapaaminen Gustafsson & Haapoja Siat näyttelyssä Seinäjoen taidehalli, Nyykoolinkatu 25, Seinäjoki 14:00 Kenen luonto? -näyttelyn juhlistus Pohjanmaan valokuvakeskus, Vanhan Paukun tie 1, Lapua 15:00 Lajien kohtaaminen -keskustelutilaisuus Lapuan Taidemuseo, Vanhan Paukun tie 1, Lapua Kuultavina: Laura Gustafsson, Outimaija Hakala, Marko Hämäläinen, Henna Mantere, Tiina Raevaara ja Juha Suonpää 18:30 Hukkamies-elokuva Alajoki-sali, Vanhan Paukun tie 1, Lapua
Asiantuntijat pohtivat yhdessä esimerkiksi kysymyksiä, jotka liittyvät eläinten käyttöön nykytaiteessa.
Vanhan Paukun tie 1: 14:00 Pohjanmaan valokuvakeskus; 15:00 Lapuan Taidemuseo; 18:30 Alajoki-sali
Lapuan Taidemuseo, Pohjanmaan valokuvakeskus, Seinäjoen taidehalli, Kulttuurikeskus Vanha Paukku
Pyhäinpäivä Soitot Karijoen koululla Pappilankuja 2 6.11.2021 klo 13:00 Esiintyy mm: Amyrit Kankaanpäästä Kirsi ja Erkki-Jussi Vuoden 2022 speliyhtye Ronuuttajat Ilmajoki/Kiikoinen Tervetuloa! Karijoen Nuorisoseura
Perinteiset jo vuodesta 1958 järjestetyt Pyhäinpäivä Soitot Karijoella
{"fi":"Paikkavaraukset: onnintupa.karikko@gmail.com tai 041 314 9357","sv":"","en":""}
Fado-konsertissa kuullaan merellistä kaihoa ja meneviä tavernaralleja. Portugalilaisten sävelten ystävien iloksi Lappajärvellä matkataan lokakuussa fadon synnyinsijoille, kun maamme harvoihin fadistoihin lukeutuva Anita de Coteau saapuu esiintymään Taide- ja kulttuurikeskus Onnintuvalle. Vahvoista tulkinnoistaan ja hersyvänä persoonana tunnettu ukrainalaissuomalainen Anita on työskennellyt aiemmin Madeiralla tavernan vakituisena laulajana ja kuultavan ohjelmiston kappaleet esitetäänkin alkuperäiskielellä. Solistia säestää Onnintuvalla heinäkuussa esiintynyt kitaristi Jari Lehtonen, jonka soolo-ohjelmisto on viime vuosina painottunut flamencoon. Kaksikko on kiertänyt esiintymässä Lappia myöden ja vierailee nyt ensimmäistä kertaa yhdessä Lappajärvellä. Liput ovelta 12 €. Paikkavaraukset onnintupa.karikko@gmail.com tai 041 314 9357. Tapahtuma on osa Taide- ja kulttuurikeskus Onnintupa-hankkeen toimintaa. Hanke on saanut Leader-rahoitusta Aisapari ry:ltä.
Fado-konsertti, Anita de Coteau laulu ja Jari Lehtonen kitara.
Taide- ja kulttuurikeskus Onnintupa -hanke/Kulttuuriyhdistys Karikko ry
{"fi":"Aisapari Päivi Kultalahti p. 0400 239 359 puhelu tai tekstiviesti","sv":"","en":""}
Kahden illan maksuttomalla kurssilla saat opastusta omatoimiseen varautumiseen ja turvallisuuden rakentamiseen kotona ja kylällä. Käydään läpi oman asuinalueen turvallisuuteen vaikuttavia tekijöitä. Luvassa myös sydäniskurin käytön opastusta. Yhteistyössä Aisaparin Kylille-hankkeen kanssa Järvi-Pohjanmaan kansalaisopisto, Vapepa ja Iskua Etelä-Pohjanmaalle -hanke. Lisätietoa kansalaisopiston ohjelmassa. Järjestelyjen vuoksi pyydämme ilmoittautumisia opistojen kautta tai Aisaparille Päivi Kultalahti p. 0400 239 359, jolta myös lisätietoa.
Turvallisuutta ja omatoimista varautumista kylille ja kotitalouksiin
VII valtakunnallinen kyläelokuvafestivaali
Valtakunnallinen kyläelokuvafestivaali järjestetään seitsemättä kertaa Alajärven Luoma-aholla sunnuntaina 31.10. Tapahtuma pidetään Luoma-ahon uudella kylätalolla osoitteessa Luomantie 100, Alajärvi. Päivä alkaa lastenohjelmalla kello 13, kun Riesa-Pelle esiintyy! Kello 14 on teemana "Huumoria Etelä-Pohjanmaalta", kun Pekka Pohjoispää kertoo muun muassa Muistoseurat-elokuvien tekemisestä. Sen jälkeen on Valtakunnallisen kyläelokuvakilpailun finalistien esitykset ja Vuoden kyläelokuvan valinta. Kylätalolla huolehditaan turvaväleistä ja hygieniaohjeista. Tilaisuus on kaikille avoin ja maksuton. Kyläyhdistyksen puffetti palvelee, käteismaksu. Tilaisuuteen on saatu tukea Maaseutuverkostolta, järjestelyissä ovat kyläyhdistyksen lisäksi mukana Leader Aisapari ja Kulttuurihyvinvointia etänä -hanke. Tapahtumaa voi seurata myös verkossa Aisaparin YouTube-kanavalla https://www.youtube.com/user/Aisapari
Alajärven Luoma-ahon kylätalolla järjestetään kyläelokuvafestivaali lokakuun viimeisenä sunnuntaina.
Vaasan Taidegraafikot Läpinäkyvä 40-vuotisjuhlanäyttely
Vaasan Taidegraafikot ry täyttää tänä vuonna 40-vuotta. Joukkomme koostuu sekä ammattitaitelijoista että osaavista grafiikan tekijöistä, joita yhdistää kiinnostus taidelajin monipuolisuuteen. Vaasassa kasarmialueella oleva työpaja toimii tapahtuma- ja kokouspaikkana sekä lähialueella asuvien graafikoiden työhuoneena. Jäseniä on myös muilta paikkakunnilta, kuten Närpiöstä, Pietarsaaresta ja Uudestakaarlepyystä. Syksyn aikana pidämme kolme näyttelyä, joista kaksi on esillä Vaasassa ja kolmas Seinäjoella. Alun alkajaan kiinnostus taidegrafiikkaan syntyi Jorma Haaviston kurssilaisten keskuudessa. Yhdistys perustettiin 1981, mutta jo sitä ennen taidegrafiikan tekeminen oli aloitettu vanhan postitalon kellarissa. Vaasan kaupunki vuokrasi muutamaa vuotta myöhemmin graafikoille sopivan tilan Palosaarelta, jolloin toiminta varsinaisesti alkoi näyttelyiden ja uusien jäsenten hankkimisena. Sen jälkeen muuttoja on ollut vielä pari; Vaskiluodon luotsitalon kellarista Kasarmialueen Stalli-rakennukseen. Yhdistyksen tavoitteisiin kuuluu edelleenkin taidegrafiikan tunnetuksi tekeminen, grafiikoiden ammattitaidon ylläpitäminen ja kehittäminen sekä kurssien että näyttelyiden järjestäminen. Työhuone on vuosikymmenten aikana tukenut taidegraafikoiden mahdollisuutta työskennellä erilaisten tekniikoiden parissa. Perinteisten työtapojen rinnalle pajalle on tuotu niin myrkyttömiä kuin valotusmenetelmiin perustuvia tekniikoita. Syksyn näyttelyiden teemana on LÄPINÄKYVÄ / TRANSPARENT. Läpinäkyvyys voidaan ymmärtää monella tavalla, sekä konkreettisesti että symbolisesti. Läpinäkyvyyttä peräänkuulutetaan tämän päivän yhteiskunnassa monelta taholta, niin yritys- kuin yhdistystoiminnassa. Läpinäkyvyys on myös läsnä arjessamme esineinä ja ajatuksina. Taidegrafiikassa teema tulee esille mm. värien läpikuultavuutena ja kuvien kerroksellisuutena. Kuraattorina toiminut Petra Koivisto kertoo: Halusin luoda tilaan näyttelyn, missä teokset olisivat vuorovaikutuksessa. Loisivat yhdessä ehyen kokonaisuuden. Mutta kuitenkin toisivat 6 erilaista lähestymistapaa Läpinäkyvä teemaan. Läpinäkyvyys voi olla konkreettista tai ajatuksellista töitten takana. Läpinäkyvä sanana tuo minulle mieleen keveyden, ilmavuuden. Tämä oli myös johtoajatukseni näyttelyä koostaessani. ”Taideteos tekee taiteilijan läpinäkyväksi”, sanoo yksi näyttelyn taiteilijoista Timo Konttinen.
Kiinnostaisiko elektroniikkaromu, itsetehty saippua ja paperi tai scopy-sienestä valmistetut korut? Tule avoimin mielin kokeilemaan, mitä voi syntyä tutuista kotitalouden ainesosista! Varikko gallerialla on maksuttomia taiteilijoiden ohjaamia työpajoja ke 27.10 klo 16-18. Kutsuttuna työpajavetäjänä on Antti Ahonen Kokeellisen elektroniikan seurasta KOELSE. Muut työpajaohjaajat ovat Varikko ry:n työhuoneissa työskenteleviä taiteilijoita. Kaikki työpajat ovat Varikolla taiteilijoiden työhuoneilla (Kalevalantie 6 B, Seinäjoki). Työpajat ovat maksuttomia. Taiteen edistämiskeskus Pohjanmaa on tukenut työpajoja. Alan Bulfin: scopy-vegaaninahka työpaja. Työpajassa tehdään kuivatusta scopy-sienestä koruja sekä pieniä asusteita. Työpajassa opitaan, miten tehdään scopy -sienestä vegaanista nahkaa. Scopy on volgansieni, jonka avulla tehdään sokeroidusta teestä käymisen avulla kombucha-juomaa. Kombutsa sisältää probiootteja eli terveyteen positiivisesti vaikuttavia bakteereja. Taiteilija Alan Bulfin kertoo ja näyttää, miten scopy-sientä kasvattamalla voi saada aikaan isomman scopy-sienen. Tämän jälkeen Bulfin ottaa sen nesteestä pois, kuivattaa sen sekä öljyää, jonka jälkeen scopy on muuttunut nahkamaiseksi materiaaliksi. Osallistujat oppivat työskentelyvaiheet kombutsa-juoman valmistamiseen sekä saavat tehdä kuivatusta scopysta pienen asusteen itselleen. Tämä voi olla rintakoru, rusetti, kaulakoru tai vastaava. Aeon Lux ja Jukka Nokua: Saippuan valmistus -työpaja.Työpajassa valmistat saippuapalan kasviöljystä, -voista ja lipeästä. Saippuoiden koristeluun käytetään ruoanlaitosta tuttuja ainesosia ja saippua on mahdollista hajustaa eteerisellä öljyllä. Resepti ei sisällä palmuöljyä.Lipeän käytöstä johtuen työpajaan osallistuvan tulee käyttää suojalaseja, hengityssuojaa ja suojakäsineitä. Suojavarusteita on paikanpäällä. Pukeuduthan pitkähihaiseen paitaan.Työpaja ei sovellu lapsille eikä pähkinäallergikoille Niina Keltamäki: Ekopaperi -työpaja. Paperipajassa valmistetaan käsintehtyä paperia kodin jätemateriaalista. Paperin raaka-aineiksi kelpaavat puhdas keräyspaperi, kierrätetyt luonnonkuitu tekstiilit sekä erilaiset kasvimateriaalit kuten vaikkapa purjo, banaanin kuoret tai raparperi. Ohjatussa työpajassa voit kokeilla ikiaikaista paperin valmistus tekniikkaa ja kuulet lisää käsintehdyn paperin menetelmistä. Antti Ahonen Kokeellisen Elektroniikan Seura, KOELSE, inspiroituu virtapiireistä ja elektroniikkaromusta. Työpajassa yhdistyvät kolvi, ruuvimeisseli ja kuorintapihdit sekä läjäpäin ihmisten poisheittämää kuluttajaelektroniikkaa ja avoin mieli. Näistä aineksista syntyy Kokeellisen Elektroniikan Seuran eli KOELSE:n jäsenten käsissä esim. uniikkeja soittimia tai toiminnallisia taide-esineitä ja installaatioita. Tule mukaan työpajaan inspiroitumaan elektroniikkaromusta! Työpajojen jälkeen Kalevan Navetan Hugo-salissa järjestetään Domestic -performanssiklubi klo 19-21. Tapahtuma on maksuton. Taiteilijat Tomasz Szrama, Salla Valle ja Tiia-Mari Aalto esiintyvät illan aikana. Tapahtuman tuottaa Seinäjoen taidehalli. Performanssit tutkivat domestisuutta, kotitalouden perinteitä ja traditioita sekä kotia ja sen materiaaleja ekologisena ympäristönä.
Kaikille avoimia työpajoja taiteilijoiden työhuoneilla Varikolla
Maamme kautta aikain laajin luontoa käsittelevä valokuvahanke etsii valokuvasta uudenlaisia työkaluja kestävän kehityksen ja luonnon monimuotoisuuden edistämiseen. Näyttelyssä luontokuvaajat ja valokuvataiteilijat esittäytyvät ensimmäistä kertaa yhdessä. Kenen luonto? -näyttelyssä nähdään monimuotoisia luontotulkintoja alan huippunimiltä sekä nousussa olevilta lupauksilta. Valtakunnallisen Kenen luonto? -hankkeen tavoitteena on yhdistää valokuvataiteilijoita ja luontokuvaajia, tieteentekijöitä sekä kaikkia luonnosta kiinnostuneita pohtimaan yhdessä uutta luontokuvaa sekä sen roolia yhteiskunnallisen keskustelun herättäjänä. Taiteen edistämiskeskuksen koordinoima hanke kiertää eri puolilla Suomea ja on nyt esillä Pohjanmaan valokuvakekuksessa.. Näyttelyssä mukana olevat tekijät: Lauri Eriksson, Mika Honkalinna, Nina Huisman, Juho Jäppinen, Sanna Kannisto, Jaakko Kahilaniemi, Sami Karjalainen, Veera Konsti, Laura Konttinen, Ritva Kovalainen, Harri Larjosto, Lasse Lecklin, Ulla-Mari Lindström, Esko Männikkö, Anna Niskanen, Tuula Närhinen, Riitta Päiväläinen, Antti-Jussi Rantala, Perttu Saksa, Juha Taskinen, Noora-Maija Tokee ja Markus Varesvuo. Näyttelyyn on vapaa pääsy. Tervetuloa!
Luonnon kuvaamiseen keskittynyt valokuvanäyttely
Sibis Jazz Camp: op­iskelijoiden kon­sert­ti
Perinteiseksi muodostunut Sibis Jazz Camp järjestetään Seinäjoella lokakuussa jo 24. kerran. Opiskelijat saapuvat Seinäjoelle ympäri Suomea, ja kurssilaisten ikäskaala on laaja. Kurssilaiset työskentelevät yhteissoiton parissa tähdäten kurssin huipentavaan päätöskonserttiin, joka pidetään lauantaina 23.10. Kalevan Navetan Hugo-salissa. Konserttiin on vapaa pääsy. Lisäksi kurssin opettajat pitävät oman konserttinsa perjantaina 22.10.
Sibis jazz Campin oppilaat esittelevät taitojaan maksuttomassa konsertissa.
Taideyliopiston Sibelius-Akatemian Seinäjoen yksikkö
Sibis Jazz Camp: opet­ta­jien kon­sert­ti
Taideyliopiston Sibelius-Akatemian Seinäjoen yksikön järjestämän perinteikkään Sibis Jazz Campin opettajat konsertoivat Kalevan Navetan Hugo-salissa. Kotimaisia huippumuusikkoja täydentää yhdysvaltalainen Tim Hagans, joka on kansainvälisesti arvostettu trumpetisti, säveltäjä ja pedagogi. Leirin muina opettajina toimivat kotimaiset huippumuusikot Ape Anttila (basso, kurssin johto, yhtye), Jere Haakana (kitara, yhtye), Aki Rissanen (piano, yhtye), Ville Pynssi (rummut, yhtye) ja Nina Mya (laulu). Ape Anttila, basso Jere Haakana, kitara Tim Hagans, trumpetti Nina Mya, laulu Aki Rissanen, piano Ville Pynssi, rummut Lisäksi kurssin opiskelijat pitävät oman konserttinsa lauantaina 23.10. klo 17.
Sibis Jazz Campin opettajat konsertoivat
Risto-Matti Marin (s. 1976) "on vaivihkaa ja suurempaa meteliä itsestään pitämättä noussut pianistiemme terävimpään kärkeen" (Risto Nordell/Suomen Kuvalehti 11.10.2019). Marin on tehnyt monia kansainvälistä huomiota saaneita soolopiano- ja kamarimusiikkilevyjä, sekä äänitteitä Yleisradiolle. Marinin ohjelmisto ulottuu barokin ja klassisromanttisen kauden perusteoksista nykymusiikkiin, ja mukana on monia harvinaisuuksia mm. transkriptioiden genreistä. Konsertissa kuullaan Franz Lisztin pianomusiikkia. Konsertissa on väliaikatarjoilu. Maskisuositus
Risto-Matti Marin soittaa Franz Lisztin pianomusiikkia